(Návrh)

Komuniké

      Vláda Slovenskej republiky na svojom zasadnutí ...................... prerokovala a schválila  návrh smerníc pre obrannú politiku Slovenskej republiky. 
Cieľom predkladaného materiálu je určiť základný politicko-obranný rámec pre strategické prehodnotenie obrany Slovenskej republiky v súvislosti s členstvom v NATO a EÚ a zmeneným bezpečnostným prostredím. Materiál aktualizuje nové základné východiská, ciele, úlohy a zásady obrannej politiky Slovenskej republiky a formuluje kvalitatívne nové požiadavky na zmenu stratégie obrany a systému obrany štátu s dôrazom na usmernenie pokračovania reformy ozbrojených síl Slovenskej republiky.